Ο **Βίλφριντ Μίκαελ Βόινιτς**, γεννημένος **Βίλφριντ Μίκαλ Άμπντανκ-Βόινιτς** (Wilfrid Michał Habdank-Wojnicz) (31 Οκτωβρίου 1865 – 19 Μαρτίου 1930), ήταν Πολωνός επαναστάτης, αρχαιοσυλλέκτης και βιβλιόφιλος. Το όνομά του αποδόθηκε στο χειρόγραφο Βόινιτς.

Βίος
----

Ο Βόινιτς γεννήθηκε στο Τέλσεϊ μια πόλη που ανήκε στο Κυβερνείο Κάουνας τμήμα της ρωσικής αυτοκρατορίας σε ευγενή οικογένεια. Το Άμπντανκ του επωνύμου του είναι το όνομα πολωνικής ιπποτικής οικογένειας. Ήταν γιος Πολωνού ήσσονος αξιωματούχου.

Παρακολούθησε *γυμνάσιο* στο Σουβάλκι πόλη της βορειοανατολικής Πολωνίας. Κατόπιν σπούδασε σε πανεπιστήμιο στη Βαρσοβία, στην Αγία Πετρούπολη και αποφοίτησε από το πανεπιστήμιο της Μόσχας στο γνωστικό πεδίο της χημείας, παίρνοντας επίσης της άδεια του φαρμακοποιού.

Το 1885, στη Βαρσοβία, ο Βόινιτς συνδέθηκε με την επαναστατική οργάνωση του Λούντβικ Βαρίνσκι (Ludwik Waryński) *Proletarjat*. Το 1886, μετά από αποτυχημένη προσπάθεια απελευθέρωσης των καταδικασμένων σε θάνατο συντρόφων του Πιοτρ Μπαρντόβσκι (Piotr Bardowski) (1846-1886) και Στάνισλαβ Κουνίτσκι (Stanisław Kunicki) (1861-1886) από το Κάστρο της Βαρσοβίας, συνελήφθη από την τσαρική αστυνομία και το 1887, εκτοπίστηκε στο κάτεργο της Τούνκα.

Το 1890 απέδρασε από τη Σιβηρία και πέρασε στο Πεκίνο από όπου πέρασε στην Ευρώπη για να καταλήξει στο Λονδίνο.

Με τον Σεργκέι Στέπνιακ-Κραβτσίνσκι, (Sergey Stepnyak-Kravchinsky) σύντροφό του επαναστάτη, ίδρυσε την *Εταιρεία των Φίλων για μια Ελεύθερη Ρωσία* στο Λονδίνο.

Μετά τον θάνατο 1895 του Στέπνιακ σε ατύχημα, σταμάτησε την επαναστατική του δραστηριότητα. Το 1898 ο Βόινιτς άνοιξε βιβλιοπωλείο στο Λονδίνο. Το 1902 παντρεύτηκε τη συντρόφισσά του, Έθελ Λίλιαν Μπουλ, κόρη του διάσημου Βρετανού μαθηματικού Τζορτζ Μπουλ. Έγινε Βρετανός υπήκοος στις 25 Απριλίου 1904, παίρνοντας το όνομα Βίλφριντ Μίκαελ Βόινιτς.

Το 1914 άνοιξε ένα άλλο βιβλιοπωλείο στη Νέα Υόρκη, όπου ανακατεύτηκε με το εμπόριο παλαιών βιβλίων, γράφοντας παράλληλα καταλόγους και άλλα κείμενα επί του θέματος. Πέθανε στη Νέα Υόρκη το 1930.

Χειρόγραφο Βόινιτς
------------------

Κύριο λήμμα: Χειρόγραφο Βόινιτς
Από τα πλέον διάσημα χειρόγραφαπου είχε στην κατοχή του ο Βόινιτς ήταν ένα μυστηριώδες χειρόγραφο που απέκτησε το 1912 στη Βίλλα Μοντραγκόνε στη Ιταλία και το οποίο κατείχε έως τον θάνατό του. Είναι γραμμένο σε άγνωστη γραφή και δεν στάθηκε δυνατόν να αποκρυπτογραφηθεί, από την πρώτη παρουσίασή του το 1915 έως σήμερα.

Παραπομπές
----------

1. 1 2  Деятели революционного движения в России: Био-библиографический словарь: От предшественников декабристов до падения царизма: [В 5 т.]. - М.: Изд-во Всесоюзного общества политических каторжан и ссыльно-поселенцев, 1927-1934. Entry on Voynich Αρχειοθετήθηκε 2020-03-27 στο Wayback Machine.
2. ↑  Lewis Bernhardt, "*The Gadfly* in Ruissia Αρχειοθετήθηκε 2016-10-05 στο Wayback Machine." *The Princeton University Library Chronicle* 28, no. 1 (Autumn 1966): 2.

Εξωτερικοί σύνδεσμοι
--------------------

* Biographical information on E. L. Voynich and W. M. Voynich by Rafał T. Prinke
* History Files article on Voynich

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 35552770
* LCCN: n88244649
* ISNI: 0000 0000 4084 4567
* GND: 130074497
* NKC: av20231184168

 |

 |